Diari Oficial de la Generalitat Valenciana


Sumari del DOGV 341, del 14-02-1986 (1986/805750)

ORDRE de 16 de gener de 1986, de la Conselleria de Cultura, Educació i Ciència, per la qual es convoquen ajudes i beques per al foment de la investigació a la Comunitat Valenciana. 1984
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   341

Data del DOGV
:   14-02-1986

Secció del DOGV
:   ALTRES DISPOSICIONS

Número del document
:   1986/805750


Data del document
:   16-01-1986

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 16 de gener de 1986, de la Conselleria de Cultura, Educació i Ciència, per la qual es convoquen ajudes i beques per al foment de la investigació a la Comunitat Valenciana.  
Entre els diversos programes de la Generalitat Valenciana per a integrar la investigació científica com a un factor rellevant de desenvolupament comunitari, la Conselleria de Cultura, Educació i Ciència va desplegant un conjunt d'accions per a la formació i el perfeccionament d'investigadors a través del sistema d'ajudes i beques articulat des de la Direcció General d'Ensenyaments Universitaris i Investigació, dins el seu programa de Foment de la Investigació.   
Aquest programa mira de potenciar els recursos humans necessaris que facen possible abordar les tasques pròpies de la investigació, alhora que ofereix al professorat universitari i al personal investigador l'oportunitat d'accedir a períodes d'actualització de coneixements i d'adquisició de noves tècniques d'investigació i de docència i l'ocasió de posar-se al corrent de les últimes innovacions hagudes en les diferents àrees de la ciència, i també d'exposar el resultat de les pròpies creacions; per a obtenir-ho, aquesta Ordre específica les diferents modalitats i condicions d'ajudes i beques per al foment de la investigació.   
Per tot això, i fent ús de les competències que em confereix l'article 35 de la Llei de la Generalitat Valenciana 5/1983 de 30 de desembre, de Govern Valencià,   
ORDENE:   
Article primer  
Es convoquen, durant el curs 1986-87, les beques i les ajudes que s'indiquen tot seguit per a la formació i el perfeccionament del personal investigador i s'aproven les bases per les quals es regiran les respectives convocatòries, que s'inclouen com a Annexes a aquesta Ordre.   
1. Beques per a estades a Universitats i Centres d'Investigació nacionals i estrangers (Annex 1).   
2. Ajudes a l'assistència a Congressos i Reunions de caràcter científic i tecnològic (Annex 2).   
3. Beques per a la realització de projectes d'investigació conduents a l'obtenció del grau de Doctor (Annex 3).   
4. Ajudes a l'organització de Congressos i Reunions de carâcter científic i tecnològic (Annex 4).   
Article segon  
Les beques i ajudes relacionades als apartats 1, 2 i 3 de l'article anterior seran sufragades amb càrrec a l'aplicació pressupostària 09.09.471 del pressupost de 1986.   
Les ajudes relacionades a l'apartat 4 de l'esmentat article seran sufragades amb càrrec a l'aplicació pressupostària 09.09.472 del pressupost de 1986.   
DISPOSICIONS FINALS  
Primera  
S'autoritza la Direcció General d'Ensenyaments Universitaris i Investigació d'adoptar les disposicions reglamentàries i les resolucions que calguen per a l'aplicació i desplegament d'aquesta Ordre.   
Segona  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.   
València, 16 de gener de 1986.   
El Conseller de Cultura, Educació i ciència,  
CEBRIA CISCAR I CASABAN  
ANNEX I  
Bases per a la concessió de Beques per a estades  
a Universitats i Centres d'Investigació nacionals  
i estrangers  
1. Objecte de les beques.   
Les beques que se sol·liciten hauran d'encaminar-se a una de les finalitats següents:   
1.1. Realització d'un projecte d'investigació. Els sol·licitants hauran de presentar una memòria que especifique la tasca que desenvoluparan a la Universitat o al Centre d'Investigació objecte de la beca.   
1.2. Ampliació d'estudis. Els candidats hauran d'indicar els estudis que realitzaran, tot especificant-ne la durada, el Centre i el país. També especificaran, si escau, les despeses associades a la matrícula.   
2. Requisits per a la concessió de beques.   
2.1. Els sol·licitants hauran de ser personal docent o investigador de plantilla, funcionari i personal contractat, de les Universitats, Centres del CSIC, Centres d'Investigació pertanyents a la Generalitat Valenciana, i resta de Centres d'Investigació, tots radicats a la Comunitat Valenciana, sempre que poseesquen personalitat jurídica pròpia i no tinguen finalitats lucratives.   
2.2. Estar en possessió del grau de Doctor. Excepcionalment poden participar en aquesta convocatòria de beques els Llicenciats amb examen de grau o tesina, Enginyers i Arquitectes Superiors amb projecte de fi de carrera, que tinguen una formació bàsica investigadora ja adquirida i desitgen realitzar un projecte d'investigació o obtenir un «master» o doctorat en una Universitat estrangera. Aquests participants presentaran un «curriculum vitae» amb l'expedient acadèmic personal complet i la còpia certificada del títol de llicenciat, enginyer o arquitecte superior.   
2.3. Acreditar la suficiència en el coneixement de l'idioma del país on radique la Universitat o Centre sol·licitat. Si escau, els sol·licitants seran convocats per a realitzar les proves que acrediten el coneixement de l'idioma triat.   
2.4. Haver-se dedicat a la docència o a la investigació ininterrompudamet durant els dos últims anys a la Comunitat Valenciana.   
2.5. Informe del Director del Departament o del Centre d'Investigació corresponent on el sol·licitant treballe, que especifique la conveniència i la utilitat de realitzar l'estada al Centre sol·licitat.   
2.6. Acreditar l'admissió o el compromís de sol·licitar-la d'alguna de les Universitats o Centres d'Investigació elegits, amb la justificació dels motius pels quals s'han triat aquests Centres.   
No presentar el document d'admissió abans del 31 de maig anul·larà la concessió de la beca.   
2.7. Acreditació del permís o llicència, o el compromís de sol.licitar de l'autoritat corresponent el permís o llicència, per a interrompre el treball docent i investigador durant d període de sol·licitud de durada de la beca. La impossibilitat d'obtindre aquesta autorització abans del 31 de maig invalidarà la concessió de la beca.   
2.8. Les beques seran incompatibles amb la possessió de qualsevol altre tipus de beca o ajut obtinguts amb la mateixa finalitat finançades amb fons d'organismes i institucions públiques o privades espanyoles. En qualsevol cos, qualsevol tipus de finançament addicional caldrà que es comunique a la Direcció General d'Ensenyaments Universitaris i Investigació de la Conselleria de Cultura, Educació i Ciència de la Generalitat Valenciana.   
3. Termini i formalització de sol·licituds.   
3.1. Les sol·licituds hauran de ser formalitzades en l'imprés que els interessats poden trobar al Registre General de la Conselleria de Cultura, Educació i Ciència, als Serveis Territorials d'Educació o als Vice-rectorats d'Investigació de les Universitats de la Comunitat Valenciana   
3.2. Les sol·licituds s'adreçaran al Director General d'Ensenyaments Universitaris i Investigació de la Conselleria de Cultura, Educació i Ciència de la Generalitat Valenciana. Caldrà presentar-les al Registre General de la Conselleria citada, Av. de Campanar 32, València, o a través dels mitjans que estableix l'article 66 de la Llei de Procediment Administratiu.   
3.3. Les sol·licituds adjuntaran la documentació següent, amb original i dues còpies:   
a) L'imprés de sol·licitud correctament emplenat, amb dues cartes de referència.   
b) «Curriculum Vitae» del sol·licitant, amb l'especificació del treball docent i investigador.   
c) Acreditació del grau de coneixement de l'idioma estranger.   
d) Els documents relacionats a l'apartat 1.1 o 1.2.   
3.4. El termini de presentació de sol·licituds comença el 15 de febrer i acaba el 31 de març de 1986, ambdós inclosos.   
4. Característiques de les beques.   
Les beques que es convoquen comprenen:   
4.1. Bitllet d'anada i tornada en avió entre els aeroports més pròxims als llocs de residència i destí, a través de la ruta més directa i en classes turista.   
Es podrà sol·licitar la utilització d'altres mitjans de transport, sempre que el preu no supere la tarifa d'avió aplicable.   
4.2. Import total o parcial de les despeses de matrícula o laboratori, si n'hi hagueren, segons la valoració del Consell de Política Científica i Tecnològica de la Generalitat Valenciana, i sempre que no sobrepasse, en conjunt total, el 25% de la dotació total de la beca.   
4.3. Una assignació mensual entre 100.000 i 200.000 pessetes, fixada pel Consell de Política Científica i Tecnològica, en funció del país o ciutat on radique el Centre sol·licitat.   
4.4. Assegurança combinada d'accidents, hospitalització i intervenció quirúrgica al país on estiga becat, amb l'excepció del territori nacional.   
5. Durada de la beca.   
Les beques que es convoquen tenen una durada entre un mínim d'un mes i un màxim de dotze mesos, punt aquest que els sol·licitants caldrà que especifiquen expressament a l'imprés de sol·licitud.   
El període d'aprofitament de les beques estarà comprés entre l'1 de juny de 1986 i el 30 de setembre de 1987, i en tot cas, el període d'aprofitament haurà de començar abans del 31 de desembre de 1986. Els beneficiaris hauran de notificar a la Direcció General d'Ensenyaments Universitaris i Investigació la data d'incorporació al Centre triat, en un termini no superior als dos mesos des de l'adjudicació de la beca.   
Les beques podran ser prorrogades fins un màxim de temps igual al sol·licitat inicialment. La sol·licitud de pròrroga s'haurà de presentar, almenys, tres mesos abans de l'acabament del període d'aprofitament concedit, i caldrà que es subjecte a les condicions generals de la convocatòria present. Si el beneficiari obté la pròrroga no tindrà dret a un nou bitllet d'anada i tornada.   
6. Selecció dels candidats.   
La selecció de candidats serà realitzada per la Direcció General d'Ensenyaments Universitaris i Investigació, havent escoltat el Consell de Política Científica i Tecnològica de la Generalitat Valenciana, el qual elevarà la proposta de beneficiaris de les beques, la durada i l'assignació mensual. La resolució final de la Direcció General d'Ensenyaments Universitaris i Investigació serà publicada al Diari Oficial de la Generalitat Valenciana.   
7. Obligacions dels becaris.   
7.1. Complir amb aprofitament les distintes etapes del pla de treball proposat, dedicant-s'hi de conformitat amb les normes del Centre elegit.   
7.2. Remetre al Servei de Política Cientítifca de la Direcció General d'Ensenayments Universitaris i Investigació un informe del treball realitzat que continga els resultats obtesos i on conste la conformitat del Director del treball. La presentació de l'informe serà quatrimestral per a aquells beneficiaris la beca dels quals supere els si s mesos. En els altres casos, a més de l'últim informe quatrimestral es remetrà- en el termini màxim de sis setmanes- una Memòria del treball realitzat, després de finalitzar el període d'aprofitament de la beca.   
7.3. El becari tindrà l'obligació de notificar al Servei de Política Científica l'arribada a la Universitat o Centre, l'adreça particular i qualsevol canvi de residència o viatges, i sol·licitar amb antelació suficient el permís corresponent.   
7.4. Romandre al Centre per al qual va sol·licitar la beca. Per a qualsevol canvi caldrà l'autorització de la Direcció General d'Ensenyaments Universitaris i Investigació.   
7.5. Fer constar a qualsevol publicació que en resulte que ha estat realitzada amb un ajut de la Conselleria de Cultura, Educació i Ciència de la Generalitat Valenciana. També caldrà que en remeta un exemplar a la Direcció General d'Ensenyaments Universitaris i Investigació.   
7.6. Si hi ha incompliment d'alguna de les obligacions citades la Direcció General d'Ensenyaments Universitaris i Investigació podrà rescindir la concessió de la beca i demanar la devolució de les quantitats percebudes.   
ANNEX II  
Bases per a la convocatòria d'ajudes a l'assistència  
a Congressos i Reunions de caràcter científic i tecnològic  
1. Beneficiaris.   
Els sol·licitants hauran de ser personal docent o investigador en plantilla, funcionari i personal contractat, d'Universitats, Centres del CSIC, Centres d'Investigació pertanyents a la Generalitat Valenciana, tos ells radicats a la Comunitat Valenciana, i la resta de Centres d'Investigació d'aquesta, sempre que posseesquen personalitat jurídica pròpia i no tinguen finalitat lucrativa.   
També podran sol·licitat aquestes ajudes les persones que estiguen plenament dedicades a tasques d'investigació, en Departaments Universitaris i en els Centres abans esmentats, i gaudesquen d'una beca amb aquesta finalitat.   
2. Termini i formalització de les sol·licituds.   
Els interessats podran trobar el model de sol·licitud al Registre General de la Conselleria de Cultura, Educació i Ciència, i als Vice-rectorats d'Investigació de les Universitats de la Comunitat Valenciana.   
Les sol·licituds, degudament emplenades, adreçades al Director General d'Ensenyaments Universitaris i Investigació, s'hauran de presentar al Registre General de la Conselleria de Cultura, Educació i Ciència, Avgda. de Campanar, 32 de València, o per qualsevol dels mitjans que estableix l'article 66 de la Llei de Procediment Administratiu.   
Les sol·licituds hauran d'anar acompanyades de la documentació següent:   
a) Breu resum de la ponència o comunicació a presentar.   
b) Justificant de l'acceptació de la ponència o comunicació pel Comité Organitzador, o compromís de justificar-ne l'acceptació.   
Les sol·licituds d'ajuda podran presentar-se per a aquells Congressos i Reunions que se celebren al llarg de l'any 1986.   
Els terminis de presentació de sol·licituds seran els següents:   
1r. termini, el d'un mes a partir de l'entrada en vigor d'aquesta Ordre.   
2n. termini, del dia 1 de setembre al 30 de setembre de 1986.   
3. Resolució.   
El Consell de Política Científica i Tecnològica de la Generalitat farà les corresponents propostes de concessió d'ajudes al Director General d'Ensenyaments Universitaris i Investigació, la resolució final del qual serà publicada al Diari Oficial de la Generalitat Valenciana i contindrà la relació de beneficiaris de les ajudes concedides i també l'import d'aquestes.   
4. Import de les ajudes.   
L'import màxim de les ajudes concedides serà el següent:   
a) Per a l'assistència a Congressos i Reunions nacionals: 30.000 pessetes (tret de les Illes Canàries, amb 50.000).   
b) Per a l'assistència a Congresos i Reunions a celebrar en països europeus: 75.000 pessetes.   
c) Per a l'assistència a Congressos i Reunions a celebrar a d'altres països: 120.000 pessetes.   
Les ajudes consistiran en una subvenció total que, dins dels màxims assenyalats, s'elaborarà pel Consell de Política Científica i Tecnològica de la Generalitat Valenciana, en funció de les despeses previstes de viatge, inscripció, estada i d'altres.   
Les ajudes es lliuraran quan es justifique documentalment l'assistència al Congrés o Reunió, amb un certificat acreditatiu de la Secretaria del Comité Organitzador, i es presente la ponència o comunicació al Servei de Política Científica de la Direcció General d'Ensenyaments Universitaris i Investigació.   
ANNEX III  
Bases per a la Convocatòria de Beques per a la realització  
de Projectes d'Investigació  
conduents a l'obtenció del Grau de Doctor  
1. Beneficiaris.   
Per a optar a aquestes beques cal:   
-Ser espanyol.   
-Posseir el grau de Llicenciat o el títol d'Enginyer o d'Arquitecte Superior, amb el projecte de final de carrera aprovat.   
-Realitzar el projecte d'investigació proposat en una de les Universitats, Centres d'lnvestigació del Consell Superior d'Investigacions Científiques i a d'altres Centres i Instituts de la Comunitat Valenciana.   
2. Sol·licituds i documentació.   
Les sol·licituds es formalitzaran en l'imprés que els interessats poden trobar a la Conselleria de Cultura, Educació i Ciència, als Serveis Territorials d'Educació o als Vice-rectorats d'Investigació de les Universitats de la Comunitat Valenciana.   
Les sol·licituds han de adreçar-se al Director General d'Ensenyaments Universitaris i Investigació de la Conselleria de Cultura, Educació i Ciència, i presentar-se al seu Registre General; Avinguda de Campanar, 32, de València, o a través de qualsevol dels mitjans que estableix l'article 66 de la Llei de Procediment Administratiu.   
Les sol·licituds-original i dues còpies-adjuntaran la documentació següent:   
2.1 .Certificació acadèmica completa dels estudis realitzats, amb les qualificacions obtingudes i les dates d'aquestes.   
2.2. Certificat, o còpia, d'aprovació del projecte de tesi doctoral, en la forma que estableix la legislació vigent.   
2.3. Memòria-avantprojecte del pla de treball, de la investigació a realitzar, amb l'especificació clara dels objectius, el pla de treball, la metodologia, i la connexió amb altres investigacions en curs o projectades dins o fora de la Comunitat Valenciana, amb una extensió màxima de 4 folis.   
2.4. Informe del professor o investigador que dirigirà el projecte tot descrivint-ne l'interés i la viabilitat, amb el vist-i-plau del Director del Departament Universitari o del Centre d'Investigació corresponent.   
2.5. Resum de l'activitat científica del Departament o del Centre on la investigació es durà a terme. Caldrà que continga la llista de publicacions del Departament o del Centre dels dos anys últims.   
2.6. Altres mèrits.   
Cal presentar les sol·licituds entre l'1 i el 31 de maig de 1986.   
3. Criteris per a la selecció dels becaris.   
Es tindrà en compte l'interés científic del projecte d'investigació que es proposa, l'àrea científica i tecnològica en la qual es trobe enquadrat, en funció de les seues repercussions sòcio-econòmiques, científiques o culturals en l'àmbit de la Comunitat Valenciana, l'activitat científica del Departament o Centre on es realitzarà la investigació i els mèrits acadèmics del sol·licitant.   
4. Resolució.   
La Direcció General d'Ensenyaments Universitaris i Investigació, realitzarà la selecció de beneficiaris una volta escoltat el Consell de Política Científica i Tecnològica de la Generalitat Valenciana, que elevarà la proposta de seleccionats i els projectes d'investigació corresponent. La resolució final de la Direcció General d'Ensenyaments Universitaris i Investigació serà publicada al Diari Oficial de la Generalitat Valenciana   
La Direcció General d'Ensenyaments Universitaris i Investigació tindrà facultats per a interpretar els dubtes que puguen sorgir de l'aplicació d'aquestes bases, i la potestat d'entrevistar els candidats quan ho considere oportú.   
5. Dotació i període de la beca.   
La beca inclou una dotació mensual de 65.000 pessetes, i una assegurança combinada d'accidents individuals, intervenció quirúrgica i hospitalització. El període d'aprofitament és des de l'1 de setembre de 1986 fins el 31 d'agost de 1987, i podrà prorrogar-se per un màxim de dos períodes anuals més.   
6. Caràcter de la beca.   
6.1. Aquestes beques no estableixen cap relació laboral amb les Universitats ni amb els Centres d'Investigació, ni suposen a aquestes institucions cap compromís de posterior incorporació dels beneficiaris a les seues plantilles.   
6.2. Com que l'objectiu d'aquestes beques és facilitar la formació inicial del personal investigador a través de la realització de projectes específics, no se'n podran beneficiar els investigadors que hagen tingut una beca de característiques anàlogues durant un període igual o superior a dos anys.   
6.3. Les renúncies a les beques hauran de sol·licitar-se a la Direcció General d'Ensenyaments Universitaris i Investigació de la Conselleria de Cultura, Educació i Ciència que haurà de donar la seua aprovació. No seran admeses interrupcions temporals de les beques llevat de casos excepcionals.   
7. Col·laboració en activitats docents en Universitats.   
Els becaris adscrits a Universitats podran dedicar, voluntàriament, un màxim de 150 hores durant cada curs acadèmic per a col·laborar en activitats docents relacionades amb el treball d'investigació que realitzen, només si el Director del Departament ho decideix així, i sense que aixó supose cap responsabilitat laboral per a la Universitat.   
8. Condicions del règim de la beca.   
8.1. Fer ús d'aquesta beca és incompatible amb qualsevol altra retribució o ajuda Les Universitats i Centres d'Investigació hauran de comunicar qualsevol causa d'incompatibilitat per aquest motiu. Excepcionalment, i després de la proposta raonada pel beneficiari, la Direcció General d'Ensenyaments Universitaris i Investigació podrà autoritzar la compatibilitat d'alguna ajuda que potencie el projecte d'investigació.   
8.2. Les sol·licituds de pròrroga hauran de formular-se i dirigir-se a la Conselleria de Cultura, Educació i Ciència, a través de la Direcció General d'Ensenyaments Universitaris i Investigació, segons el que estableix la base 9.3. Correspon al Consell de Política Científica i Tecnològica elaborar la proposta de pròrroga o d'acabament de la beca a la vista del compliment de les obligacions especificades a la base 9.   
El Consell de Política Científica i Tecnològica elevarà proposta de pròrroga al Director General d'Ensenyaments Universitaris i Investigació, la resolució final del qual serà publicada al Diari Oficial de la Generalitat Valenciana   
8.3. La Direcció General d'Ensenyaments Universitaris i Investigació podrà autoritzar els becaris per mitjà d'un informe previ favorable del Director del projecte d investigació, per a desplaçar-se a centres estrangers on puguen completar la formació investigadora, per a un període màxim de sis mesos, durant tot el temps de vigència de la beca. De manera excepcional es podrà sol·licitar l'ampliació d'aqueix període a través d'un escrit raonat a la Direcció General d'Ensenyaments Universitaris i Investigació.   
9. Obligacions dels becaris.   
Els becaris estan obligats a:   
9.1. Complir amb aprofitament les diferents etapes del pla de treball presentat. Han d'ajustar-se a les normes dels Centres on han de realitzar els treballs, que desenrrotllaran amb dedicació exclusiva a la seua funció.   
9.2. Remetre quatrimestralmente, a partir del començament de la beca, a la Direcció General d'Ensenyaments Universitaris i Investigació (Servei de Política Científica) un informe del treball realitzat (de quatre a deu fulls), amb el vist-i-plau del Director del projecte d'investigació i Director del Departament o Centre que corresponga.   
9.3. Per a una possible pròrroga de la beca, l'informe del mes d'abril contindrà un informe del Director del projecte d'investigació sobre els resultats i el grau de formació del becari.   
9.4. Fer constar en qualsevol publicació resultant que la investigació ha estat realitzada a partir d'una ajuda de la Conselleria de Cultura, Educació i Ciència de la Generalitat Valenciana.   
ANNEX IV  
Bases per a la Convocatòria d'ajudes a l'organització  
de Congressos i Reunions de caràcter científic i tecnològic  
1. Beneficiaris.   
Es l'objectiu d'aquesta convocatòria ajudar a sufragar despeses d'organització de Congressos i Reunions nacionals i internacionals amb caràcter científic i tecnològic, organitzats per Departaments i Centres d'Investigació universitaris, Centres del CSIC, Centres d'Investigació de la Generalitat Valenciana, Associacions Científiques i Unitats d'Investigació d'organismes públics o privats amb personalitat jurídica pròpia, sense finalitats lucratives, tots ells ubicats a la Comunitat Valenciana.   
Aquestes reunions hauran de celebrar-se al llarg l'any 1986.   
2. Sol·licituds.   
Els interessats podran trobar l'imprés de sol·licitud al Registre General de la Conselleria de Cultura, Educació i Ciència i als Vicerectorats d'Investigació de les distintes Universitats radicades a la Comunitat Valenciana.   
Les peticions dels Departaments i Centres universitaris seran remeses pels seus Directors a través del Vice-rectorat d'Investigació corresponent. Les peticions d'Organismes no universitaris seran remeses pels respectius Presidents o Directors.   
Les sol·licituds adreçades al Director General d'Ensenyaments Universitaris i Investigació de la Conselleria de Cultura, Educació i Ciència, es podran presentar al Registre General d'aquesta Conselleria o a través de qualsevol dels mitjans que estableix l'article 66 de la Llei de Procediment Administratiu.   
Les sol·licituds hauran d'ajuntar la documentació següent, per triplicat:   
a) Certificat del Comité Organitzador justificant que el responsable del Congrés ha estat designat per a organitzar l'activitat científica i/o tecnològica que es proposa.   
b) Pressupost total estimat d'ingressos i de despeses per conceptes.   
c) Programa provisional científic i d'altres activitats.   
d) D'altres documents, si s'estimen oportuns.   
El termini de presentació de sol·licituds serà d'un mes a partir de l'entrada en vigor d'aquesta Ordre.   
3. Resolució.   
El Consell de Política Científica i Tecnològica de la Generalitat Valenciana farà la proposta corresponent de concessió d'ajudes al Director General d'Ensenyaments Universitaris i Investigació, la resolució final del qual serà publicada al Diari Oficial de la Generalitat Valenciana i contindrà les ajudes concedides i el seu import.   
4. Import de les ajudes.   
Les ajudes consistiran en una subvenció entre 100.000 pessetes i 500.000, aquesta subvenció serà valorada pel Consell de Política Científica i Tecnològica de la Generalitat Valenciana, en funció del programa i de l'interés científic i tècnic de l'activitat.   
El lliurament de les ajudes es farà així: el 50% de l'import total abans de començar l'activitat i l'altre 50% un cop justificat documentalment el pressupost total d'ingressos i despeses i lliurada la memòria detallada de les activitats realitzades.   
La subvenció es destinarà només a finançar les despeses ocasionades per les activitats següents:   
1. La difusió dels programes de celebració de la reunió.   
2. Sufragar la participació dels ponents, relators i conferenciants.   
3. L'edició de les ponències o conclusions que en resulten.   
5. Obligacions.   
5.1. L'entitat organitzadora a la qual es concedeix l'ajuda, haurà de fer constar en tota la informació i documentació la col·laboració prestada per la Conselleria de Cultura, Educació i Ciència de la Generalitat Valenciana.   
5.2. També haurà de remetre a la Direcció General d'Ensenyaments Universitaris i Investigació el programa definitiu del Congrés, un cop confeccionat.   
5.3. Qualsevol alteració o modificació de les activitats a realitzar i de les fonts de finançació haurà de ser comunicada a la Direcció General d'Ensenyaments Universitaris i Investigació.   
5.4. La no observància de qualsevol d'aquestes bases suposarà la pèrdua de la subvenció així com la devolució de les quantitats percebudes.   
ADMINISTRACIO DE JUSTICIA  
AUDIENCIA TERRITORIAL DE VALENCIA  
SALA SEGONA  
DEL CONTENCIOSO-ADMINISTRATIU  
EDICTE [122]  
Aigües Potables i Recs, SA, ha interposat davant d'aquesta Sala recurs contencioso-administratiu contra Resolució de 3 d'octubre de 1985 de la Direcció General de Treball de la Conselleria de Treball i Seguretat Social de la Generalitat Valenciana que resolc recurs d'Alçada contra acta d'infracció formulada per la Inspecció de Treball i que confirma aquesta; el qual ha quedat registrat al núm. 1724 de 1985.   
Cosa que es fa pública a efectes d'emplaçament de les persones que, d'acord amb l'article 29, paràgraf 1, apartat b), de la Llei de 27 de desembre de 1956 (BOE de 28 de desembre de 1956) estan legitimades com a part demandada i als qui vulguen coadjuvar amb l'Administració.   
València, 23 de gener de 1986.-El Secretari.   
AUDIENCIA TERRITORIAL DE VALENCIA  
SALA SEGONA  
DEL CONTENCIOSO-ADMINISTRATIU  
EDICTE [121]  
Els Comités d'Empresa de Glorieta CEMECO i de Sorolla de la Caixa d'Estalvis han interposat davant d'aquesta Sala recurs contencioso-administratiu contra Resolució del Director General de Treball de la Conselleria de Treball, Sanitat i Seguretat Social de 15 d'octubre de 1985 per la qual s'estima el recurs d'Alçada interposat per la Caixa d'Estalvis deixant sense efecte la resolució del Delegat Territorial de Treball de 12 de juliol de 1985, sobre horari de treball, el qual ha quedat registrat al núm. 1726 de 1985.